CELEX: 32016D1231
Language: hu
Date: 2016-07-18 00:00:00
Title: A Tanács (EU) 2016/1231 határozata (2016. július 18.) a Grúziának a pán-euromediterrán preferenciális származási szabályokról szóló regionális egyezményhez való csatlakozás iránti kérelme tekintetében az egyezménnyel létrehozott vegyes bizottságban az Európai Unió nevében képviselendő álláspontról

28.7.2016   
            
            
               HU
            
            
               Az Európai Unió Hivatalos Lapja
            
            
               L 202/24
            
         A TANÁCS (EU) 2016/1231 HATÁROZATA
   (2016. július 18.)
   a Grúziának a pán-euromediterrán preferenciális származási szabályokról szóló regionális egyezményhez való csatlakozás iránti kérelme tekintetében az egyezménnyel létrehozott vegyes bizottságban az Európai Unió nevében képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével,
   tekintettel az Európai Bizottság javaslatára,
   mivel:
   
               (1)
            
            
               A pán-euromediterrán preferenciális származási szabályokról szóló regionális egyezmény (1) (a továbbiakban: egyezmény) 2012. december 1-jén lépett hatályba.
            
         
               (2)
            
            
               Az egyezmény 5. cikkének (1) bekezdése szerint harmadik felek is az egyezmény szerződő feleivé válhatnak, ha a csatlakozni kívánó ország vagy terület legalább az egyik szerződő féllel preferenciális származási szabályokról rendelkező, hatályban lévő szabadkereskedelmi megállapodást kötött.
            
         
               (3)
            
            
               Grúzia 2015. szeptember 23-án írásos kérelmet nyújtott be az egyezmény letéteményeséhez az egyezményhez való csatlakozása iránt.
            
         
               (4)
            
            
               Grúzia hatályos szabadkereskedelmi megállapodással rendelkezik az egyezmény két szerződő felével, nevezetesen az Unióval és a Török Köztársasággal, és ennek folytán teljesíti az egyezmény 5. cikkének (1) bekezdésében a szerződő féllé válás feltételéül szabott követelményt.
            
         
               (5)
            
            
               Az egyezmény 4. cikke (3) bekezdésének b) pontja szerint a harmadik feleknek az egyezményhez való csatlakozásáról az egyezmény által létrehozott vegyes bizottság (a továbbiakban: vegyes bizottság) határoz.
            
         
               (6)
            
            
               Az Unió vegyes bizottságon belüli álláspontjának ezért a mellékelt határozattervezeten kell alapulnia,
            
         ELFOGADTA EZT A HATÁROZATOT:
   1. cikk
   A Grúziának a pán-euromediterrán preferenciális származási szabályokról szóló regionális egyezményhez való csatlakozás iránti kérelme tekintetében az egyezménnyel létrehozott vegyes bizottságban az Európai Unió nevében képviselendő álláspont az e határozathoz csatolt vegyes bizottsági határozattervezeten alapul.
   Az Uniót a vegyes bizottságban képviselő személyek a Tanács további határozata nélkül elfogadhatnak kisebb jelentőségű, technikai jellegű módosításokat a határozattervezethez.
   2. cikk
   Ez a határozat az elfogadásának napján lép hatályba.
   
      Kelt Brüsszelben, 2016. július 18-án.
      
         
            a Tanács részéről
         
         
            az elnök
         
         G. MATEČNÁ
      
   
   
      (1)  HL L 54., 2013.2.26., 4. o.
   
   
      TERVEZET
      A PÁN-EUROMEDITERRÁN PREFERENCIÁLIS SZÁRMAZÁSI SZABÁLYOKRÓL SZÓLÓ REGIONÁLIS EGYEZMÉNNYEL LÉTREHOZOTT VEGYES BIZOTTSÁG … HATÁROZATA
      (…)
      Grúziának a pán-euromediterrán preferenciális származási szabályokról szóló regionális egyezményhez való csatlakozás iránti kérelméről
      A VEGYES BIZOTTSÁG,
      tekintettel a pán-euromediterrán preferenciális származási szabályokról szóló regionális egyezményre (1),
      mivel:
      
                  (1)
               
               
                  Az egyezmény 5. cikkének (1) bekezdése szerint harmadik felek is a pán-euromediterrán preferenciális származási szabályokról szóló regionális egyezmény (a továbbiakban: egyezmény) szerződő feleivé válhatnak, ha a csatlakozni kívánó ország vagy terület legalább az egyik szerződő féllel preferenciális származási szabályokról rendelkező, hatályban lévő szabadkereskedelmi megállapodást kötött.
               
            
                  (2)
               
               
                  Grúzia 2015. szeptember 23-án írásos kérelmet nyújtott be az egyezmény letéteményeséhez az egyezményhez való csatlakozása iránt.
               
            
                  (3)
               
               
                  Grúzia hatályos szabadkereskedelmi megállapodással rendelkezik az egyezmény két szerződő felével, nevezetesen az Európai Unióval és a Török Köztársasággal, és ennek folytán teljesíti az egyezmény 5. cikkének (1) bekezdésében a szerződő féllé válás feltételéül szabott követelményt.
               
            
                  (4)
               
               
                  Az egyezmény 4. cikke (3) bekezdésének b) pontja szerint a harmadik feleknek az egyezményhez való csatlakozásáról a vegyes bizottság határoz,
               
            ELFOGADTA EZT A HATÁROZATOT:
      1. cikk
      Grúzia felkérést kap a pán-euromediterrán preferenciális származási szabályokról szóló regionális egyezményhez való csatlakozásra.
      2. cikk
      Ez a határozat az elfogadásának napján lép hatályba.
      
         Kelt …,
         
            
               a vegyes bizottság részéről
            
            
               az elnök
            
         
      
      
         (1)  HL L 54., 2013.2.26., 4. o.